Държавен вестник, бр. 30, 2024 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  30
ПОСТАНОВЛЕНИЕ № 75  
ОТ 1 АПРИЛ 2024 Г.
за одобряване на допълнителни разходи и 
трансфери по бюджета на Министерството 
на здравеопазването за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи и 
трансфери в размер 15 000 000 лв. по бюджета 
на Министерството на здравеопазването за 
2024 г. за организирането и провеждането 
на скрининг на заболявания, свързани с дет­
ското здраве и репродуктивното здраве на 
жените – неонатален скрининг и скрининг на 
злокачествени новообразувания на шийката 
на матката, както следва:
1. за увеличаване на разходите по бюдже­
та на Министерството на здравеопазването 
в размер 6 000 000 лв. за организирането и 
провеждането на скрининг на заболявания, 
свързани с детското здраве и репродуктивното 
здраве на жените – неонатален скрининг и 
скрининг на злокачествени новообразувания 
на шийката на матката;
2. за увеличаване на предоставения транс­
фер по бюджета на Националната здравнооси­
гурителна каса за 2024 г. в размер 9 000 000 лв. 
за организирането и провеждането на скрининг 
на заболявания, свързани с репродуктивното 
здраве на жените – скрининг на злокачестве­
ни новообразувания на шийката на матката.
(2) Средствата по ал. 1 да се осигурят за 
сметка на предвидените разходи по централния 
бюджет за 2024 г. за изпълнение на политики 
в област „Здравеопазване“ за организирането 
и провеждането на скрининг на заболявания, 
свързани с детското здраве и репродуктивното 
здраве на жените – неонатален скрининг и 
скрининг на злокачествени новообразувания 
на шийката на матката, по чл. 1, ал. 5, т. 3.2 
от Закона за държавния бюджет на Република 
България за 2024 г.
Чл. 2. (1) Със сумата по чл. 1, ал. 1, т. 1 
да се увеличат разходите по бюджета на Ми­
нистерството на здравеопазването за 2024 г., 
разпределени, както следва: 
а) „Политика в областта на промоцията, 
превенцията и контрола на общественото 
здраве“, бюджетна програма „Промоция 
и превенция на незаразните болести“ – с  
3 000 000 лв.;
б) „Политика в областта на диагностиката 
и лечението“, бюджетна програма „Медико-
социални грижи за деца в неравностойно 
положение, майчино и детско здравеопазва­
не“ – с 3 000 000 лв.
(2) Със сумата 6 000 000 лв. да се увеличат 
показателите по чл. 15, ал. 3 от Закона за 
държавния бюджет на Република България 
за 2024 г.
Чл. 3. (1) Министърът на здравеопазването 
да извърши съответните промени по бюджета 
на Министерството на здравеопазването за 
2024 г. и да уведоми министъра на финансите.
(2) Министърът на финансите да извърши 
произтичащите от чл. 1 промени по централ­
ния бюджет за 2024 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси, чл. 1, ал. 5, т. 3.2 от Закона за държав­
ния бюджет на Република България за 2024 г. 
и чл. 23, ал. 1, т. 11 от Закона за здравното 
осигуряване във връзка с чл. 82, ал. 2, т. 3 от 
Закона за здравето и Националната програма 
за превенция на хроничните незаразни болес­
ти 2021 – 2025 г., приета с Решение № 552 на 
Министерския съвет от 2021 г.
§ 2. Изпълнението на постановлението се 
възлага на министъра на здравеопазването. 
§ 3. Постановлението влиза в сила от деня 
на обнародването му в „Държавен вестник“. 
Министър-председател:  
Николай Денков
Главен секретар на Министерския съвет: 
Ваня Стойнева
2509
ПОСТАНОВЛЕНИЕ № 76  
ОТ 2 АПРИЛ 2024 Г.
за изменение и допълнение на Наредбата 
за определяне на реда, начина, сроковете 
и обхвата на подлежащата на публикуване 
информация от системата за електронни бю­
джетни разплащания, приета с Постановление 
№ 299 на Министерския съвет от 2016 г. (обн., 
ДВ, бр. 92 от 2016 г.; изм., бр. 103 от 2017 г.)
МИНИСТЕРСКИЯТ СЪВЕТ
П О С Т А Н О В И :
§ 1. Създават се чл. 12 – 15: 
„Чл. 12. (1) На Портала за отворени данни 
се публикува списък с извършените за съот­
ветното календарно тримесечие индивидуални 
плащания, инициирани с бюджетни платежни 
искания и финализирани в СЕБРА, с кодове 
за вид плащане в СЕБРА от 10 до 90 включи­
телно, на стойност, равна или превишаваща 
5000 лв., със следните реквизити на публику­
ваната информация за всяко плащане:
1. име/наименование на получателя;
2. единен идентификационен код (ЕИК) или 
код по Регистър БУЛСТАТ на получателя (за 
юридически лица, в т.ч. еднолични търговци), 
в случай че тези данни са налични;
3. единен граждански номер (ЕГН), личен 
номер или личен номер на чужденеца (ЛНЧ) 
на бенефициента – физическо лице;
4. международен номер на банковата сметка 
(IBAN) на получателя;